KOMMISSIONENS FORORDNING (EF) Nr. 1608/1999

af 22. juli 1999

om ophævelse af visse forordninger om Den Europæiske Udviklings- og Garantifond for Landbruget

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2), særlig artikel 4, stk. 6, artikel 5, stk. 3, og artikel 5a,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen(3), senest ændret ved forordning (EF) nr. 1259/96(4), særlig artikel 1,

under henvisning til Rådets forordning (EØF) nr. 474/77 af 8. marts 1977 om særskilt kontering på fællesskabernes budget af den finansielle virkning, der skyldes anvendelsen af forskellige omregningskurser på de foranstaltninger, der finansieres af EUGFL, Garantisektionen(5), særlig artikel 1,

under henvisning til Rådets forordning (EØF) nr. 2681/74 af 21. oktober 1974 om fællesskabsfinansiering af udgifter i forbindelse med levering af landbrugsvarer som fødevarehjælp(6), særlig artikel 5, og

ud fra følgende betragtninger:

(1) Nogle retsakter vedrørende EUGFL er blevet formålsløse, navnlig på grund af ændringer i grundbestemmelserne samt afslutning af de i bestemmelserne omhandlede foranstaltninger, som var årsag til retsakternes vedtagelse; for at opnå overskuelighed og retssikkerhed og ud fra ønsket om forenkling bør disse retsakter ophæves formelt;

(2) de i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

Forordningerne i bilaget ophæves.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1999.

På Kommissionens vegne

Franz FISCHLER

Medlem af Kommissionen

(1) EFT L 94 af 28.4.1970, s. 13.

(2) EFT L 125 af 8.6.1995, s. 1.

(3) EFT L 216 af 5.8.1978, s. 1.

(4) EFT L 163 af 2.7.1996, s. 10.

(5) EFT L 64 af 10.3.1977, s. 2.

(6) EFT L 288 af 25.10.1974, s. 1.

BILAG

- Kommissionens forordning (EØF) nr. 249/77 af 2. februar 1977 om gennemførelsesbestemmelser til forordning (EØF) nr. 2681/74 om fællesskabsfinansiering af udgifter i forbindelse med levering af landbrugsvarer som fødevarehjælp (EFT L 34 af 5.2.1977, s. 21).

- Kommissionens forordning (EØF) nr. 679/77 af 31. marts 1977 om metoden og gennemførelsesbestemmelserne for særskilt kontering på fællesskabernes budget af den finansielle virkning, der skyldes anvendelsen af forskellige omregningskurser på de foranstaltninger, der finansieres af EUGFL, Garantisektionen (EFT L 84 af 1.4.1977, s. 45).

- Kommissionens forordning (EØF) nr. 724/78 af 10. april 1978 om ændring af forordning (EØF) nr. 679/77 og om fastsættelse af koefficienter for regnskabsåret 1978 (EFT L 98 af 11.4.1978, s. 9).

- Kommissionens forordning (EØF) nr. 2365/87 af 29. juli 1987 om bogføringsbestemmelser for udgifter som følge af særlig afsætning af smør fra offentlige lagre (EFT L 215 af 5.8.1987, s. 17).

- Kommissionens forordning (EØF) nr. 380/88 af 10. februar 1988 om fortegnelsen over de foranstaltninger, der svarer til begrebet interventioner til regulering af landbrugsmarkederne som omhandlet i artikel 3, stk. 1, i Rådets forordning (EØF) nr. 729/70 (EFT L 38 af 11.2.1988, s. 10).

- Kommissionens forordning (EØF) nr. 2775/88 af 7. september 1988 om gennemførelsesbestemmelser til artikel 5a i Rådets forordning (EØF) nr. 729/70 (EFT L 249 af 8.9.1988, s. 8).